ΓΡΑΠΤΗ ΕΡΩΤΗΣΗ E-2836/02

υποβολή: Jorge Hernndez Mollar (PPE-DE) προς την Επιτροπή

(9 Οκτωβρίου 2002)

Θέμα: Η κατάσταση σχετικά με τη νέα ρύθμιση για τις ευρεσιτεχνίες στην ΕΕ

Η λαϊκή ισπανική ρήση η εφεύρεση είναι μεγάλη ταλαιπωρία αποκτά ολόκληρο το εκφραστικό της νόημα αν παρατηρήσει κανείς την κατάσταση στην οποία βρίσκονται σήμερα οι πολίτες της Κοινότητας που αποφασίζουν να κάνουν οποιαδήποτε εφεύρεση τεχνολογικού ή άλλου τύπου.

Βέβαιοι ότι η Επιτροπή συμφωνεί ότι ο κοινοτικός εφευρέτης δεν μπορεί να συνεχίσει να είναι εγκαταλελειμμένος στην μοίρα του, χωρίςποστήριξη ούτε και ουσιαστική εξωτερική βοήθεια, φαίνεται εύλογο να ερευνηθεί ποιες είναι οι σημερινές προτάσεις της Επιτροπής προκειμένου ο κοινοτικός εφευρέτης να βγει από το σκοτεινό πηγάδι στο οποίο τον έχουν ρίξει η εγκατάλειψη και η νομοθετική οκνηρία της Ένωσης.

Πότε εκτιμά η Επιτροπή ότι θα είναι δυνατόν να τεθεί σε εφαρμογή μία πραγματική και αποτελεσματική πολιτική για τηνποστήριξη των εφευρετών στην Ευρωπαϊκή Ένωση,περβαίνοντας την ακατανόητη κατάσταση εγκατάλειψης καιποβάθμισης στην οποία βρίσκονται εν σχέσει προς τους μεγάλους ανταγωνιστές μας, η οποία να αποσκοπεί στην βελτίωση του βαθμού τεχνολογικής και άλλης ανταγωνιστικότητας της Ευρωπαϊκής Ένωσης, και με την οποία θα έπρεπε να συνταχθούμε για να μη χάσουμε την ανταγωνιστικότητά μας σε παγκόσμιο επίπεδο·

Απάντηση του κ. Bolkestein εξ ονόματος της Επιτροπής

(5 Νοεμβρίου 2002)

Η ερώτηση που έθεσε το αξιότιμο μέλος αγγίζει ένα πολύ σημαντικό θέμα. Οποιαδήποτε άλλα μέτρα και αν ληφθούν για να βοηθήσουν τους εφευρέτες της Ένωσης, η κατάστασή τους δεν θα είναι απολύτως ικανοποιητική μέχρις ότου θεσπιστεί ένα πραγματικό κοινοτικό δίπλωμα ευρεσιτεχνίας. Ένα προσιτό σε κόστος δίπλωμα ευρεσιτεχνίας με ισχύ σε ολόκληρη την Κοινότητα, το οποίο θα αποκτάται εύκολα και θα παρέχειψηλή ασφάλεια δικαίου, θα βελτίωνε αναμφισβήτητα την ανταγωνιστικότητα της ευρωπαϊκής βιομηχανίας.

Συνεπώς είναι ιδιαίτερα λυπηρό το γεγονός ότι, περισσότερο από δύο χρόνια μετά την πρόταση της Επιτροπής για έναν κανονισμό σχετικά με το κοινοτικό δίπλωμα ευρεσιτεχνίας (1η Αυγούστου 2000), οι συζητήσεις στο πλαίσιο του Συμβουλίου δεν έχουν ακόμα καταλήξει σε μια κοινή προσέγγιση όσον αφορά τα κύρια χαρακτηριστικά του κοινοτικού διπλώματος ευρεσιτεχνίας. Η Επιτροπή εργάζεται αδιάκοπα προκειμένου να διευκολύνει τις συζητήσεις που διεξάγονται στο Συμβούλιο, προσφάτως μάλιστα παρουσίασε έγγραφο εργασίας σχετικά με την προβλεπόμενη ίδρυση του δικαιοδοτικού οργάνου για το κοινοτικό δίπλωμα ευρεσιτεχνίας (30 Αυγούστου 2002). Εναπόκειται τώρα στο Συμβούλιο Ανταγωνιστικότητας του Νοεμβρίου 2002 να πάρει θέση για τα κύρια ζητήματα που έχουν τεθεί, έτσι ώστε να μπορούν να συνεχιστούν οι περισσότερο λεπτομερείς εργασίες όσον αφορά τη θέσπιση του κοινοτικού διπλώματος ευρεσιτεχνίας. Θα πρέπει ναπενθυμιστεί ότι, σύμφωνα με την προσέγγιση της Επιτροπής, δεν αρκεί μόνο να θεσπίσει το Συμβούλιο τον κανονισμό για το κοινοτικό δίπλωμα ευρεσιτεχνίας αλλά θα πρέπει να αναθεωρηθεί και η Σύμβαση για το Ευρωπαϊκό Δίπλωμα Ευρεσιτεχνίας προκειμένου να συμπεριλάβει το κοινοτικό δίπλωμα ευρεσιτεχνίας και να δημιουργηθεί ένα κοινοτικό δικαιοδοτικό όργανο που θα εκδικάζει διαφορές μεταξύ ιδιωτών σχετικά με το κύρος και την προσβολή του κοινοτικού διπλώματος ευρεσιτεχνίας.

Επιπλέον,φίστανται διάφορες τρέχουσες δραστηριότητες με σκοπό την παροχή λειτουργικήςποστήριξης στους ευρωπαίους εφευρέτες και καινοτόμους, συμπεριλαμβανομένης τηςπηρεσίας IPR-Helpdesk(1) και της πρωτοβουλίας Gate2Growth(2). Επίσης, με βάση το έκτο πρόγραμμα-πλαίσιο έρευνας και ανάπτυξης της Κοινότητας, οι νέοι κανόνες που διέπουν τα χρηματοδοτούμενα από την Κοινότητα σχέδια έχουν εκπονηθεί με στόχο την καλύτερη προώθηση της διαχείρισης των γνώσεων και καινοτομιών, με αντίστοιχη χρηματοδοτικήποστήριξη.

(1) http://www.ipr-helpdesk.org.

(2) http://www.gate2growth.com.